बेकर दा गलाना ऐ "उपन्यास गी अस गद्य-कल्पित कथा दे जरिये कीती गेदी जीवन दी व्याख्या आक्खी सकने आं।1 एह् परिभाशा उ’नें उपन्यासें पर पूरी उतरदी ऐ जेह्ड़े नायिका प्रधान, नायक-प्रधान उपन्यास न आक्खने दा मतलब एह् ऐ जे जि’नें उपन्यासें च कुसै इक पात्र दे पूरे जीवन दी व्याख्या कीती गेदी ऐ जि’यां-’शानो’ दी शानो, ‘हाड़बेड़ी पत्तन’ दी कुन्तो, ‘फुल्ल बिना डाली दी सोमा, ‘दरेड़’ दी लाजो, ‘कैद्दी’ दी भागां, कुमलु, सती, ‘कन्नी बरसात’ दी ‘माधवी’ भुक्खा’ दा सुशील ‘गर्भजून’ रानी।